फुटबॉल - यह एक सामूहिक खेल है और इसे ग्यारह खिलाड़ियों के दो दलों के बीच खेला जाता हैं। फुटबॉल एक ऐसा खेल है जिसमें बॉल को पैर से ठोकर मारकर खेला जाता हैं इसीलिए इसे फुटबॉल कहा जाता हैं | फुटबॉल को सामान्यत: एक आयताकार घास के मैदान पर खेला जाता है जिसके दोनों छोरों पर एक-एक गोल होता है। खिलाड़ियों द्वारा विरोधी दल के गोल में चालाकी से गेंद को डालना ही इस खेल का उद्देश्य है। खेल में गोलरक्षक ही एक मात्र ऐसा खिलाड़ी होता है जिसे गेंद को रोकने के लिए अपना हाथ इस्तेमाल करने की अनुमति होती है। दल के बाकी खिलाड़ी आमतौर पर गेंद को मारने के लिये अपने पैर का इस्तेमाल करते हैं| खेल की अवधि 90 मिनट होती है जिन्हें 45-45 मिनट के दो मध्यांतर में विभाजित कर खेला जाता हैं | जो दल खेल के अंत या समय समाप्ति तक ज्यादा गोल करता है, विजयी रहता है।